Dieter Bohlen

Dieter Günter Bohlen (født 7. februar 1954, i Berne, Niedersachsen, nær Oldenburg) er en tysk låtskriver, sanger, musiker, produsent og artist. Bohlen er best kjent for å være ene halvdelen av den berømte pop-duoen Modern Talking (sammen med Thomas Anders) fra 1984 til 1987, og 1998 til 2003.

 Biografi 
Bohlen ble uteksaminert fra gymnaset i Oldenburg. Hans far var leverandør av materialer til byggeindustrien.

I 1978 begynte Dieter Bohlen på sin lange musikkarrière da han først ble medlem av bandet Monza uten noe særlig suksess. I 1981 ble han medlem av trioen Sunday, og de hadde en hitlåt: «Hale Hey Louise», som har blitt innspilt i flere cover-versjoner hvorav Ricky King-versjonen er den mest kjente. Fra 1984 til 1987 og fra 1998 til 2003, var Bohlen den ene halvparten av popduoen Modern Talking som produsent, låtskriver og komponist. Fra 1985 til 1988 skrev og produserte han låter for disco sangeren C.C. Catch.

I 1988, skrev Dieter Bohlen kontrakt med den 15 år gamle sangeren Anna Garcia med scenenavnet «Sheree».http://www.moderntalking.aplus.pl/inni/index.php?strona=sheree.htm  "Ronnie Talk to Russia" Albumet hennes floppet på de tyske salgslistene..

Etter det første bruddet med Modern Talking i 1987, dannet Bohlen popgruppen Blue System. I de fleste prosjekter hyret Bohlen inn studiosangere som bakgrunnskoring fordi refrengene skulle gå i høyt toneleie, slik som han var vant til fra samarbeidet med Thomas Anders. Bohlen samarbeidet ofte i studio med produsenten Luis Rodríguez. Bohlen skrev også filmusikken til Rivalen Der Rennbahn, som var et av de mest solgte album i Tyskland i 1989.

Bohlen har også vært produsent for det tyske boybandet Touché som ble grunnlagt av en av gruppens fem medlemmer, Karim Maataoui. I 1986 fikk Bohlen både skrive og produsere Chris Normans «Midnight Lady» til en episode av den tyske krimserien Tatort. Denne sangen har blitt en kjempehit i Sentral-Europa.

Han har også vært dommer i alle sesonger av det tyske talentshowet Deutschland sucht den Superstar (Tysklands versjon av Idol) og har produsert flere store hitlåter med talenter oppdaget i dette showet. Han ble også kritisert for kontroversielle og fornærmende tilbakemeldinger, slik som («Du synger som en hagenisse på speed.») og («Du låter som frosken Kermit når han får juling.») 
Bohlen har også utgitt fem bøker. To av disse er selvbiografier og omhandler hans karrière, romanser og hans erfaring med andre artister. Den første boken var en suksess i Tyskland. Begge bøkene ble også utgitt som lydbøker.

I 2006 utga Bohlen albumet Dieter: Der Film som var filmmusikken til filmen med samme navn.

Bohlen har også vært dommer i talentshowet «Das Supertalent» (Tysklands versjon av Norske talenter). Han er den eneste dommeren som har vært med i alle sesongene.

Bohlen er den eneste utlendingen som har fått tittelen «People's Artist of the USSR» (i 1989).Users.telenet.be Retrieved on 2008-10-13.

 Personalia 
Dieter er sønn til Edith og Hans Bohlen. Han har en yngre bror ved navn Uwe. Bohlen studerte i Oldenberg, Göttingen og Hamburg, og ble utdannet økonom.
Bohlen var gift med Erika Sauerland fra 1983 til 1994 og har tre barn fra dette ekteskapet, Marc, Marvin Benjamin og Marielin. Før han ble lovmessig skilt, flyttet han sammen med sin nye kjæreste, Nadja Abd el Farrag, med kallenavnet Naddel, en farmasøytisk laboratorie-assistent; som var bakgrunnsdanser for Blue System på den tiden. I 1996, giftet han seg med modellen og sangeren Verona Feldbusch, men skilte seg etter tretti dager, noe som ga Verona kjendisstatus (hun ble vertinne for TV-show som Peep og Veronas Welt).

Etter at Bohlen gjorde det slutt med Verona, dro han tilbake til Naddel, men de to skilte lag igjen i 2000. Bohlen og Naddel bekreftet at Bohlen fikk brudd på penis under et av deres samkvem.Spiegel (på tysk): Naddel ungelogen: "Beim letzten Stoß hat es knack gemacht", 4. september 2003 Senere bodde Bohlen med modellen Stefanie Küster (født 1979) inntil 2006. De hadde en sønn, Maurice, født i 2005. Bohlen møtte sin nåværende kjæreste, Carina, på Mallorca i Spania, hvor en av kvalifiseringsrundene for  Deutschland sucht den Superstar ble arrangert. De fikk en datter i 2011, Amelie, Bohlens femte barn totalt. Bohlen bor i landsbyen Tötensen nær Hamburg.

 Diskografi 
 Nr. 1 hitlåter i Tyskland 
ÅrTittelArtist1985You're My Heart, You're My SoulModern TalkingYou Can Win If You WantCheri Cheri Lady1986Brother LouieAtlantis Is Calling (S.O.S. for Love)Midnight LadyChris Norman2003We Have a DreamDSDS AllstarsTake Me TonightAlexander KlawsFree Like the WindYou Drive Me CrazyDaniel KüblböckFür dichYvonne Catterfeld2004Du hast mein Herz gebrochen2007Now or NeverMark MedlockYou Can Get It2008Summer Love2009Anything but loveDaniel Schuhmacher2010Don't BelieveMehrzad Marashi2011Call my namePietro Lombardi

 Artister med Bohlen som produsent (utvalg) 


 Peter Alexander
 Thomas Anders
 Lory Bianco
 Roy Black
 Blue System
 Errol Brown
 C. C. Catch
 Yvonne Catterfeld
 Nino de Angelo
 Sarah Engels
 Anna Fantastic
 Millane Fernandez
 Engelbert Humperdinck
 Ricky King
 Alexander Klaws
 Daniel Küblböck
 Pietro Lombardi
 Les McKeown
 Al Martino
 Mark Medlock
 Modern Talking
 Chris Norman
 Kevin Reinert
 Daniel Schuhmacher
 Ricky Shane
 Isabel Soares
 Touché
 Indiggo
 Bonnie Tyler
 Wildecker Herzbuben

 Priser 
 1985: Goldene Stimmgabel, Mest suksessfulle komponist og produsent
 1989: People's Artist of the USSR (Favorittartist i Sovjetunionen)
 1998: VIVA Comet – Lifetime Achievement Award
 2001: Top Of The Pops Award, Top Artist Germany
 2003: German Book Prize, Second accoding to the public audience
 2003: Goldene Feder
 2003: Media Control Award, 25 Jahre Media Control
 2003: GQ Årets mann
 2003: Unsere Besten, #30 plass på lista over de største tyskere
 2003: Bambi, Pop National
 2004: Echo, beste nasjonale produsent
 2004: Echo, Årets single We have a dream
 2008: Platin-Otto, Lifetime achievement award

 Litteratur 

 Av Bohlen 
 Dieter Bohlen, Katja Kessler: Nichts als die Wahrheit, Heyne, München 2002, ISBN 3-453-86143-4
 Dieter Bohlen, Katja Kessler: Hinter den Kulissen, Blanvalet, München 2003, ISBN 3-89830-698-4
 Dieter Bohlen: Meine Hammer-Sprüche, Heyne, München 2006, ISBN 3-453-60045-2
 Dieter Bohlen: Nur die Harten kommen in den Garten! Der Weg zum Superstar, Heyne, München 2008, ISBN 978-3-453-60101-7
 Dieter Bohlen: Der Bohlenweg – Planieren statt Sanieren, Heyne 2008, ISBN 978-3-453-15535-0; også som lydbok fra Random House Audio, innlest av Dieter Bohlen, ISBN 978-3-86604-965-9

 Om Bohlen 
 Reginald Rudorf, Frank Farian, Dieter Kaltwasser: Stupid Dieser Bohlen. Die Wahrheit und nichts als die Wahrheit über den Pop-Hochstapler, Franks Kleiner Buchverlag, Berlin 2004, ISBN 3-9809531-0-6

 Trivia 
 Dieter Bohlen er venstre-hendt, men ble tvunget til å lære å skrive med høyre hånd på skolen. Han spiller allikevel tennis med venstre hånd.

 Referanser 

 Eksterne lenker 
 http://www.laut.de/wortlaut/artists/b/bohlen_dieter/



Kategori:Tyske musikere
Kategori:Tyske produsenter
Kategori:Modern Talking